**ЗАДАНИЕ ЗА ПРОЕКТИРАНЕ**

**16.11.2018 год. / версия 01**

**Възложител:**      Бианка Трифонова, Антон Дудов

**Обект:** “Еднофамилна къща/жилищна коопеарция с цел даване на части под наем” в УПИ IX-614, кв. 32, град София, общ. Столична

Желаем да ни бъде разработенпроект(проектиране), както и да ни бъдат разработени всички необходими проектни части за окомплектоването на проекта и работни чертежи и детайли. Всяка проектна част - придружена с количествена сметка, а по част „ОВиК” – допълнително и стойностна сметка.

**1.      Сграда**

Триетажна сграда, изградена като отделни жилищни площи – 3 на всеки етаж. Таванският(четвърти) етаж да е жилищен с минимална светла височина 1.90см (самостоятелна жилищна площ). Достъпът към отделните нива да се осъществява посредством **стълбищна клетка,** разположена от северната страна. РЗП на първия етаж ~ 150кв.м., а на останалите ~163кв.м. (допълнението е терасите).

**Първи етаж:**

Полуприземен – вкопан на дълбочина в зависимост от разположението на основата на сградата.

–       Двустаен апартамент със санитарен възел, гардеробна, хол с кухненски бокс, спалня и врата към двора (откъм южната част);

–        Техническо помещение (западна част на сградата).

–        Едностаен апартамент със санитарен възел, гардеробна, хол/спалня с кухненски бокс и врата към двора (източна част)

**Втори етаж**:

–        Двустаен апартамент със санитарен възел, гардеробна, хол с кухненски бокс, спалня и тераса (към хола);

–         Два едностайни апартамента, всеки със санитарен възел, хол с кухненски бокс, гардеробна и тераса;

**Трети етаж**:

–         Двустаен апартамент със санитарен възел, гардеробна, хол с кухненски бокс, спалня и тераса (към хола);

–         Два едностайни апартамента, всеки със санитарен възел, хол с кухненски бокс, гардеробна и тераса;

**Подпокривно пространство**:

–         Многостаен апартамент състоящ се от: три спални, две бани с тоалетни, една тоалетна, хол с кухненски бокс, тераса откъм североизточната спалня, тераса откъм хола, три гардеробни (по една към спалня), помещение за бойлер.

–         Предвиждане на малък кът (стая от порядъка на 4м на 4м) на най-високата точка от подпокривното пространство с идеята за 360 градусова гледка. Достъпът до него да бъде чрез таванска стълба от холното помещение на таванския апартамент. *(Приложената снимка на покрив с подобна такава стая)*

*Гореописаните помещения и обекти да са с размери приблизителни на приложените скици.*

**Покривът** да бъде по възможност четирискатен, без дървени вертикални колони/трегери (крепежните елементи да са стените и колоните на сградата). По възможност капандури (покривни прозорци) над част от таванските помещения (североизточна спалня, хол, стълбище и на други места, на които покривът го позволява).

За осигуряване на топла вода ще бъдат предвидени по 1 бойлер за всяка самостоятелна част от сградата. Водата за таванския апартамент да се затопля и от слънчев колектор.

Следва да се доуточни кои от обектите ще бъдат отоплявни от локално парно и кои от електричество.

**Електрическата инсталация** на сградата трябва да включва всички необходими инсталации – силова, осветление, заземление, мълниезащита, слаботокова инсталация. Слаботоковата инсталация включва: интернет (LAN кабел).

При необходимост от **площадка за паркиране**:

Площадката за паркиране на МПС да се ситуира от страната на улицата с директен достъп към нея.

**6.      Яма за битово-фекални води**

В случай, че няма възможност за заустване на битово-фекалната канализация в съществуващата канализация на населеното място, следва да се предвиди яма.

София, 11.16.2018 год.