**ЗАДАНИЕ ЗА ПРОЕКТИРАНЕ**

**16.11.2018 год. / версия 02**

**Възложител:**      Бианка Трифонова, Антон Дудов

**Обект:** “Еднофамилна къща/жилищна сграда с цел даване на части под наем” в УПИ IX-614, кв. 32, град София, общ. Столична

Желаем да ни бъде разработенпроект(проектиране), както и да ни бъдат разработени всички необходими проектни части за окомплектоването на проекта и работни чертежи и детайли.

**Сграда**

Триетажна сграда, изградена като отделни жилищни площи – 3 на всеки етаж. Таванският(четвърти) етаж да е жилищен с минимална средна светла височина ~1.90см (самостоятелна жилищна площ). Достъпът към отделните нива да се осъществява посредством **стълбищна клетка,** разположена от северната страна. РЗП на първия етаж ~ 150кв.м., а на останалите ~165кв.м. (допълнението е терасите).

**Партерен етаж:**

Полуприземен(или на кота нула за да става за жилищен) – вкопан на дълбочина в зависимост от разположението на основата на сградата.

–       Двустаен апартамент със санитарен възел, гардеробна, хол с кухненски бокс, спалня и врата към двора (откъм южната част);

–        Техническо помещение (западна част на сградата).

–        Едностаен апартамент със санитарен възел, гардеробна, хол/спалня с кухненски бокс и врата към двора (източна част)

**Първи етаж**:

–        Двустаен апартамент със санитарен възел, гардеробна, хол с кухненски бокс, спалня и тераса (към хола);

–         Два едностайни апартамента, всеки със санитарен възел, хол с кухненски бокс, гардеробна и тераса;

**Втори етаж**:

–         Двустаен апартамент със санитарен възел, гардеробна, хол с кухненски бокс, спалня и тераса (към хола);

–         Два едностайни апартамента, всеки със санитарен възел, хол с кухненски бокс, гардеробна и тераса;

**Подпокривно пространство**:

–         Многостаен апартамент състоящ се от: три спални, две бани с тоалетни, една тоалетна, хол с кухненски бокс, тераса откъм североизточната спалня, тераса откъм хола, три гардеробни (по една към спалня), помещение за бойлер (като гардеробна).

*Гореописаните помещения и обекти да са с размери и разположения приблизителни на приложените скици.*

*Ако се получи удобно в плана, без голямо увеличение в общата квадратура, може единия едностаен да стане двустаен, т.е. по два двустайни и един едностаен на първия и втория етаж (за партерния – два двустайни и техническото помещение.*

Нещо, което бихме искали по възможност са: (размерите са в чиста жилищна площ)

* Баня с тоалетна да е с размери поне 2м х 2м
* Спалня ~ 3.5м х 4м (или малко повече)
* Поне една от спалните на таванския апартамент да има източно изложение
* Балконите на малките апартаменти ~1.5м х 3м
* Френски прозорци към балконите
* Кухненския бокс в едностайните апартаменти да е „почти отделен", с възможност за преграждане (подобно на приложената скица)
* Баните да са с прозорци

**Покривът** да бъде по възможност четирискатен или двускатен, без дървени вертикални колони/трегери (крепежните елементи да са стените и колоните на сградата). По възможност капандури за най-високата част на поркива, ако тя бъде усвоена като кът. Алтернативно за най-високата част – стая ~5м х 5м като в приложената снимка, ако това не нарушава устойчивостта на покрива и не повишава значително цената му.

За осигуряване на топла вода ще бъдат предвидени по 1 бойлер за всяка самостоятелна част от сградата. Водата за таванския апартамент да се затопля и от слънчев колектор.

Отоплението да бъде предвидено като локално парно.

**Електрическата инсталация** на сградата трябва да включва всички необходими инсталации – силова, осветление, заземление, мълниезащита, слаботокова инсталация. Слаботоковата инсталация включва: интернет (LAN кабел).

**Площадка за паркиране**:

Площадката за паркиране на МПС да се ситуира от страната на улицата с директен достъп към нея.

**Яма за битово-фекални води**

В случай, че няма възможност за заустване на битово-фекалната канализация в съществуващата канализация на населеното място, следва да се предвиди яма.

София, 11.21.2018 год.